Salnavas baznīca

Salnavas Svētā Jāņa saucēja balss tuksnesī Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Ludzas novada Salnavas pagasta centrā Salnavā. Vietējas nozīmes aizsargājamais arhitektūras piemineklis.Kārsavas novada baznīcas www.karsava.lv

 Vēsture 
Salnavas dievnamu uzcēla muižturis Vulfins 1865. gadā kā Salnavas muižas kapliču. Pēc citiem avotiem dievnams būvēts jau 1770. gadā.  Pirmā pasaules kara laikā ēka cietusi. To 1933. gadā pilnīgi atjaunoja prāvests B. Grišāns un iesvētīja, vēlāk tajā noturot dievkalpojumus. Otrā pasaules kara laikā dievnamu arī skāra postījumi. Padomju varas gados baznīca tika draudzei atņemta, tajā ierīkojot tajā noliktavu, vēlāk kapliču. Sākoties Atmodai, ēku atgrieza Romas katoļu baznīcai. 1989. gadā tā tika atjaunota un 10. septembrī to iesvētīja dekāns L. Garško.Svilāns, J. Latvijas Romas katoļu baznīcas. Rīga: Rīgas Metropolijas kūrija, 1995. 101.-102.lpp 2006. gadā izveidotā biedrība "Kūzuls" uzņēmās gādību par seno ēku, izstrādājot un realizējot projektu "Kopīgā sapratnē paceltais Dievnams", izmantojot Līderprojekta finansējumu, nomainīja baznīcas logus, nosiltināja griestus, iebūvēja krāsniņu un veica dievnama kosmētisko remontu.Salnavas baznīcā noslēgušies remontdarbi www.youtube.com

Dievnams celts neogotikas stilā, būvniecībā izmantojot sarkanos ķieģeļus un laukakmeņus. Baznīca atrodas uz uzkalniņa, kas apaudzis ar vāceglēm.

 Draudze 
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Jāzeps Aglonietis.Rēzeknes-Aglonas diecēze  www.catholic.lv 

 Draudzes lielākie svētki 
Draudzes lielākie svētki ir Svētā Jāņa Kristītāja svētki.

 Atsauces 

 Ārējās saites 
 Kārsavas novada baznīcas www.karsava.lv
 Salnavas baznīcā noslēgušies remontdarbi (Video) www.youtube.com 
 Baznīcas attēli www.foto.eks.lv

Kategorija:Romas katoļu baznīcas Latvijā
Kategorija:Rēzeknes-Aglonas diecēzes baznīcas
Kategorija:Salnavas pagasts